title: A Bizottság 1037/2012/EU végrehajtási rendelete ( 2012. november 7. ) az izopirazam hatóanyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyásáról, továbbá az 540/2011/EU végrehajtási rendelet mellékletének módosításáról  EGT-vonatkozású szöveg

text:
               8.11.2012

               HU

               Az Európai Unió Hivatalos Lapja

               L 308/15

         A BIZOTTSÁG 1037/2012/EU VÉGREHAJTÁSI RENDELETE
   (2012. november 7.)
   az izopirazam hatóanyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyásáról, továbbá az 540/2011/EU végrehajtási rendelet mellékletének módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 13. cikke (2) bekezdésére és 78. cikke (2) bekezdésére,
   mivel:

               (1)

               Az 1107/2009/EK rendelet 80. cikke (1) bekezdésének a) pontja szerint a 91/414/EGK tanácsi irányelvet (2) a jóváhagyás menetére és feltételrendszerére vonatkozóan továbbra is alkalmazni kell azon hatóanyagok esetében, amelyekről az említett irányelv 6. cikkének (3) bekezdésében foglaltak szerint 2011. június 14. előtt határozatot fogadtak el. Az izopirazam esetében az 1107/2009/EK rendelet 80. cikke (1) bekezdésének a) pontjában foglaltak a 2010/132/EU bizottsági határozattal (3) teljesülnek.

               (2)

               2008. november 25-én a 91/414/EGK irányelv 6. cikkének (2) bekezdésével összhangban kérelem érkezett az Egyesült Királysághoz a Syngenta Crop Protection AG részéről az izopirazam hatóanyagnak a 91/414/EGK irányelv I. mellékletébe történő felvételére vonatkozóan. A 2010/132/EU határozat megerősítette, hogy a dosszié hiánytalan abban az értelemben, hogy elvben megfelel a 91/414/EGK irányelv II. és III. mellékletében foglalt adat- és információszolgáltatási követelményeknek.

               (3)

               A kérelmező által javasolt felhasználási módok tekintetében e hatóanyagnak az emberek és az állatok egészségére, illetve a környezetre gyakorolt hatását a 91/414/EGK irányelv 6. cikke (2) és (4) bekezdésének rendelkezései szerint megvizsgálták. A kijelölt referens tagállam 2010. május 4-én a Bizottság elé terjesztette az értékelő jelentés tervezetét.

               (4)

               Az értékelő jelentés tervezetét a tagállamok és az Európai Élelmiszerbiztonsági Hatóság (a továbbiakban: Hatóság) vizsgálatnak vetették alá. A Hatóság 2012. február 27-én ismertette a Bizottsággal az izopirazam hatóanyagú növényvédő szerek kockázatértékelésének szakmai vizsgálata alapján levont következtetéseit (4). Az értékelő jelentés tervezetét a Bizottság a tagállamokkal közösen az Élelmiszerlánc- és Állategészségügyi Állandó Bizottság keretében megvizsgálta, majd 2012. szeptember 28-án az izopirazamról szóló bizottsági vizsgálati jelentés formájában véglegesítette.

               (5)

               A különböző vizsgálatok azt mutatták, hogy az izopirazamot tartalmazó növényvédő szerek várhatóan általában megfelelnek a 91/414/EGK irányelv 5. cikke (1) bekezdésének a) és b) pontjában, valamint 5. cikke (3) bekezdésében megállapított követelményeknek, különösen a Bizottság vizsgálati jelentésében megvizsgált és részletezett alkalmazások tekintetében. Ezért az izopirazam jóváhagyása indokolt.

               (6)

               Az 1107/2009/EK rendelet 6. cikkével összefüggésben értelmezett 13. cikkének (2) bekezdése alapján, valamint a jelenlegi tudományos és műszaki ismeretek fényében azonban szükség van bizonyos feltételek és korlátozások előírására. Különösen további megerősítő információk kérése indokolt.

               (7)

               Az 1107/2009/EK rendeletben előírt, a jóváhagyásból fakadó kötelezettségek sérelme nélkül, figyelemmel a 91/414/EGK irányelv hatályon kívül helyezése és az 1107/2009/EK rendelet hatálybalépése következtében előállott különleges helyzetre, az alábbiakat azonban be kell tartani: A jóváhagyást követően a tagállamok számára hat hónapot kell biztosítani az izopirazamot tartalmazó növényvédő szerekre vonatkozó engedélyek felülvizsgálatára. Az engedélyeket a tagállamok szükség szerint módosítják, újakkal helyettesítik vagy visszavonják. A 91/414/EGK irányelvnek megfelelő, az egyes növényvédő szerek egyes felhasználási módjaira vonatkozó, teljes, aktualizált, III. melléklet szerinti dossziénak az egységes elvek szerint történő benyújtására és értékelésére e határidőtől eltérve hosszabb időt kell biztosítani.

               (8)

               A növényvédő szerek forgalomba hozataláról szóló 91/414/EGK tanácsi irányelv 8. cikkének (2) bekezdésében említett munkaprogram első szakaszának végrehajtására vonatkozó részletes szabályok megállapításáról szóló, 1992. december 11-i 3600/92/EGK bizottsági rendelet (5) keretében értékelt hatóanyagoknak a 91/414/EGK irányelv I. mellékletébe történő felvételével kapcsolatos tapasztalatok azt mutatják, hogy értelmezési nehézségek támadhatnak azzal kapcsolatban, hogy a már kiadott engedélyek jogosultjainak milyen kötelességei vannak az adatokhoz való hozzáférést illetően. A további nehézségek elkerülése végett ezért szükségesnek tűnik pontosítani a tagállamok kötelességeit, különösen azt, hogy ellenőrizniük kell, hogy az engedély jogosultja bizonyítottan hozzáfér-e az említett irányelv II. mellékletében leírt követelményeknek megfelelő dossziéhoz. E pontosítás azonban az említett irányelv I. mellékletét azóta módosító irányelvekhez, illetve a hatóanyagokat jóváhagyó rendeletekhez képest nem ró új kötelezettségeket a tagállamokra vagy az engedélyek jogosultjaira.

               (9)

               Az 1107/2009/EK rendelet 13. cikkének (4) bekezdése szerint az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról szóló, 2011. május 25-i 540/2011/EU bizottsági végrehajtási rendelet mellékletét (6) ennek megfelelően módosítani kell.

               (10)

               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

         ELFOGADTA EZT A RENDELETET:
   1. cikk
   Hatóanyag jóváhagyása
   Az I. mellékletben meghatározott izopirazam hatóanyag az ugyanebben a mellékletben foglalt feltételekkel jóváhagyásra kerül.
   2. cikk
   Növényvédő szerek újraértékelése
   (1)   A tagállamok az izopirazam hatóanyagú növényvédő szerekre kiadott engedélyeket az 1107/2009/EK rendeletnek megfelelően 2013. szeptember 30-ig szükség szerint módosítják vagy visszavonják.
   Az említett időpontig különösen azt kell ellenőrizniük, hogy teljesülnek-e az e rendelet I. mellékletében meghatározott feltételek, az egyedi rendelkezéseket tartalmazó oszlopban foglaltak kivételével, és az engedély jogosultja rendelkezik-e a 91/414/EGK irányelv 13. cikkének (1)–(4) bekezdésében, valamint az 1107/2009/EK rendelet 62. cikkében meghatározottakkal összhangban a 91/414/EK irányelv II. mellékletében foglalt követelményeknek megfelelő dossziéval, illetve ilyen dossziéhoz való hozzáféréssel.
   (2)   Az (1) bekezdéstől eltérően az olyan engedélyezett növényvédő szerek esetében, amelyek izopirazamot tartalmaznak egyedüli hatóanyagként vagy több olyan hatóanyag egyikeként, amelyek mindegyike legkésőbb 2013. március 31-ig felkerült az 540/2011/EU végrehajtási rendelet mellékletében lévő jegyzékre, a tagállamok az 1107/2009/EK rendelet 29. cikkének (6) bekezdésében említett egységes elvek szerint a 91/414/EGK irányelv III. mellékletében meghatározott követelményeknek megfelelő dosszié alapján és az e rendelet I. mellékletének az egyedi rendelkezéseket tartalmazó oszlopában foglaltak figyelembevételével újból elvégzik a szer értékelését. Az említett értékelés alapján a tagállamok meghatározzák, hogy a szer megfelel-e az 1107/2009/EK rendelet 29. cikke (1) bekezdésében meghatározott feltételeknek.
   Ezt követően a tagállamok:

               a)

               az izopirazamot egyedüli hatóanyagként tartalmazó szer esetében szükség esetén legkésőbb 2014. szeptember 30-ig módosítják vagy visszavonják az engedélyt; vagy

               b)

               az izopirazamot több hatóanyag egyikeként tartalmazó szer esetében 2014. szeptember 30-ig, vagy ha a többi hatóanyagnak a 91/414/EGK irányelv I. mellékletébe történő felvételéről rendelkező adott jogszabályban későbbi időpont van megszabva a módosításra vagy visszavonásra, akkor az ott megjelölt határidőig szükség szerint módosítják vagy visszavonják az engedélyt.

         3. cikk
   Az 540/2011/EU végrehajtási rendelet módosítása
   Az 540/2011/EU végrehajtási rendelet melléklete e rendelet II. mellékletének megfelelően módosul.
   4. cikk
   Hatálybalépés és alkalmazás
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet 2013. április 1-jétől kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. november 7-én.

            a Bizottság részéről

            az elnök

         José Manuel BARROSO

      (1)  HL L 309., 2009.11.24., 1. o.

      (2)  HL L 230., 1991.8.19., 1. o.

      (3)  HL L 52., 2010.3.3., 51. o.

      (4)  EFSA Journal 2012; 10(3):2600. Online elérhető a következő oldalon: www.efsa.europa.eu

      (5)  HL L 366., 1992.12.15., 10. o.

      (6)  HL L 153., 2011.6.11., 1. o.

      I. MELLÉKLET

                  Közhasználatú név, azonosító számok

                  IUPAC-név

                  Tisztaság (1)

                  Jóváhagyás dátuma

                  Jóváhagyás lejárta

                  Egyedi rendelkezések

                  Izopirazam
                  CAS-szám: 881685-58-1
                  (szün-izomer: 683777-13-1/anti-izomer: 683777-14-2)
                  CIPAC-szám: 963

                     A következő anyagok keveréke: 3-(difluorometil)-1-metil-N-[(1RS,4SR,9RS)-1,2,3,4-tetrahidro-9-izopropil-1,4-metanonaftalen-5-il]pirazol-4-karboxamid
                  (szün-izomer – két enantiomer 50:50 arányú keveréke)

                     és

                  3-(difluorometil)-1-metil-N-[(1RS,4SR,9RS)-1,2,3,4-tetrahidro-9-izopropil-1,4-metanonaftalen-5-il]pirazol-4-karboxamid
                  (anti-izomer – 50:50 két enantiomer keveréke)
                  78:15 % és 100:0 % közötti tartományban szün–anti.

                  ≥ 920 g/kg
                  78:15 % és 100:0 % közötti tartományban szün–anti izomerek

                  2013. április 1.

                  2023. március 31.

                  Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni az Élelmiszerlánc- és Állategészségügyi Állandó Bizottságban 2012. szeptember 28-án véglegesített, az izopirazamról szóló vizsgálati jelentésben és különösen annak I. és II. függelékében található megállapításokat.
                  Az átfogó értékelésben a tagállamoknak fokozott figyelmet kell fordítaniuk a következőkre:

                              a)

                              a vízi élőlényekre jelentett kockázatok;

                              b)

                              a földigilisztákra jelentett kockázatok, ha az anyagot nem megművelő/minimálisan megművelő módszerek keretében alkalmazzák;

                              c)

                              a felszín alatti vizek védelme, ha az anyagot érzékeny talaj-, és/vagy éghajlati adottságú régiókban alkalmazzák.

                        A használati feltételek között szerepelniük kell olyan kockázatcsökkentő intézkedéseknek, mint a nem megművelő/minimálisan megművelő módszerek kizárása, és adott esetben ellenőrzési programokat kell indítani az érzékeny régiókban lévő felszín alatti vizek lehetséges szennyeződésének ellenőrzésére.
                  A kérelmezőnek megerősítő információkat kell beadnia a CSCD 459488 és a CSCD 459489 metabolitnak a felszín alatti vizek tekintetében fennálló relevanciájáról.
                  Ezen információkat a kérelmező 2015. március 31-ig benyújtja a Bizottságnak, a tagállamoknak és a Hatóságnak.

         (1)  További részletek a hatóanyag azonosításáról és specifikációjáról a vizsgálati jelentésben találhatók.

      II. MELLÉKLET
      Az 540/2011/EU végrehajtási rendelet mellékletének B. része a következő bejegyzéssel egészül ki:

                     Sorszám

                     Közhasználatú név, azonosító számok

                     IUPAC-név

                     Tisztaság (1)

                     Jóváhagyás dátuma

                     Jóváhagyás lejárta

                     Egyedi rendelkezések

                     „27

                     Izopirazam
                     CAS-szám: 881685-58-1
                     (szün-izomer: 683777-13-1/anti-izomer: 683777-14-2)
                     CIPAC-szám: 963

                        A következő anyagok keveréke: 3-(difluorometil)-1-metil-N-[(1RS,4SR,9RS)-1,2,3,4-tetrahidro-9-izopropil-1,4-metanonaftalen-5-il]pirazol-4-karboxamid
                     (szün-izomer – két enantiomer 50:50 arányú keveréke)

                        és

                     3-(difluorometil)-1-metil-N-[(1RS,4SR,9RS)-1,2,3,4-tetrahidro-9-izopropil-1,4-metanonaftalen-5-il]pirazol-4-karboxamid
                     (anti-izomer – 50:50 két enantiomer keveréke)
                     78:15 % és 100:0 % közötti tartományban szün–anti.

                     ≥ 920 g/kg
                     78:15 % és 100:0 % közötti tartományban szün–anti izomerek

                     2013. április 1.

                     2023. március 31.

                     Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni az Élelmiszerlánc- és Állategészségügyi Állandó Bizottságban 2012. szeptember 28-án véglegesített, az izopirazamról szóló vizsgálati jelentésben és különösen annak I. és II. függelékében található megállapításokat.
                     Az átfogó értékelésben a tagállamoknak fokozott figyelmet kell fordítaniuk a következőkre:

                                 a)

                                 a vízi élőlényekre jelentett kockázatok;

                                 b)

                                 a földigilisztákra jelentett kockázatok, ha az anyagot nem megművelő/minimálisan megművelő módszerek keretében alkalmazzák;

                                 c)

                                 a felszín alatti vizek védelme, ha az anyagot érzékeny talaj-, és/vagy éghajlati adottságú régiókban alkalmazzák.

                           A használati feltételek között szerepelniük kell olyan kockázatcsökkentő intézkedéseknek, mint a nem megművelő/minimálisan megművelő módszerek kizárása, és adott esetben ellenőrzési programokat kell indítani az érzékeny régiókban lévő felszín alatti vizek lehetséges szennyeződésének ellenőrzésére.
                     A kérelmezőnek megerősítő információkat kell beadnia a CSCD 459488 és a CSCD 459489 metabolitnak a felszín alatti vizek tekintetében fennálló relevanciájáról.
                     Ezen információkat a kérelmező 2015. március 31-ig benyújtja a Bizottságnak, a tagállamoknak és a Hatóságnak.”

         (1)  A hatóanyagok azonosításával és specifikációjával kapcsolatban további részletek a vizsgálati jelentésben találhatók.


title: A Bizottság 369/2012/EU végrehajtási rendelete ( 2012. április 27. ) az 540/2011/EU végrehajtási rendeletnek a vérliszt, a kalcium-karbid, a kalcium-karbonát, a mészkő, a bors és a kvarchomok hatóanyag jóváhagyási feltételeinek tekintetében történő módosításáról  EGT-vonatkozású szöveg

text:
               28.4.2012

               HU

               Az Európai Unió Hivatalos Lapja

               L 116/19

         A BIZOTTSÁG 369/2012/EU VÉGREHAJTÁSI RENDELETE
   (2012. április 27.)
   az 540/2011/EU végrehajtási rendeletnek a vérliszt, a kalcium-karbid, a kalcium-karbonát, a mészkő, a bors és a kvarchomok hatóanyag jóváhagyási feltételeinek tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 13. cikke (2) bekezdésére,
   mivel:

               (1)

               A vérliszt, a kalcium-karbid, a kalcium-karbonát, a mészkő, a bors és a kvarchomok hatóanyagot a 2008/127/EK bizottsági irányelvvel (2) vették fel a 91/414/EGK tanácsi irányelv (3) I. mellékletébe a 91/414/EGK tanácsi irányelv 8. cikkének (2) bekezdésében említett munkaprogram negyedik szakaszának végrehajtására vonatkozó további részletes szabályok megállapításáról szóló, 2004. december 3-i 2229/2004/EK bizottsági rendelet (4) 24b. cikkében előírt eljárásnak megfelelően. Mivel a 91/414/EGK irányelvet felváltotta az 1107/2009/EK rendelet, ezek az anyagok az említett rendelet értelmében jóváhagyott hatóanyagoknak tekintendők, és az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról szóló, 2011. május 25-i 540/2011/EU bizottsági végrehajtási rendelet (5) mellékletének A. részében szerepelnek.

               (2)

               A 2229/2004/EK rendelet 25a. cikkének megfelelően az Európai Élelmiszerbiztonsági Hatóság (a továbbiakban: Hatóság) 2011. szeptember 26-án a vérlisztre (6), 2011. október 17-én a kalcium-karbidra (7), 2011. július 6-án a kalcium-karbonátra (8) és a mészkőre (9), 2011. július 4-én a feketebors-kivonat maradékára (10), valamint 2011. július 6-án a kvarchomokra (11) vonatkozóan benyújtotta a Bizottságnak a szakmai vizsgálatokból levont következtetéseit. A Hatóság értékelő jelentéseinek tervezetét és következtetéseit a Bizottság a tagállamokkal közösen az Élelmiszerlánc- és Állategészségügyi Állandó Bizottság keretében megvizsgálta, majd a vérlisztről, a kalcium-karbidról, a kalcium-karbonátról, a mészkőről, a feketebors-kivonat maradékáról és a kvarchomokról szóló bizottsági vizsgálati jelentés formájában 2012. március 9-én véglegesítette.

               (3)

               Az 1107/2009/EK rendelet 12. cikke (2) bekezdésének megfelelően a Bizottság felkérte a bejelentőket, hogy nyújtsák be észrevételeiket a Hatóság következtetéseivel kapcsolatosan. Az említett rendelet 13. cikke (1) bekezdésének megfelelően a Bizottság továbbá felkérte a bejelentőket, hogy nyújtsák be észrevételeiket a vérlisztről, a kalcium-karbidról, a kalcium-karbonátról, a mészkőről, a feketebors-kivonat maradékáról és a kvarchomokról szóló jelentéstervezettel kapcsolatosan. A bejelentők benyújtották észrevételeiket, amelyeket körültekintően megvizsgáltak.

               (4)

               Megállapítást nyert, hogy a vérliszt, a kalcium-karbid, a kalcium-karbonát, a mészkő, a bors és a kvarchomok hatóanyagok az 1107/2009/EK rendelet értelmében jóváhagyott hatóanyagoknak tekintendők.

               (5)

               Az 1107/2009/EK rendelet 6. cikkével összefüggésben, a 13. cikkének (2) bekezdése alapján, valamint a jelenlegi tudományos és műszaki ismeretek fényében szükség van a vérliszt, a kalcium-karbid, a kalcium-karbonát, a mészkő, a bors és a kvarchomok jóváhagyási feltételeinek módosítására. Különösen indokolt további megerősítő információkat kérni a vérlisztre, a kalcium-karbonátra és a borsra vonatkozóan. Ugyanakkor bizonyos technikai módosításokra van szükség, különösen a „bors” hatóanyag elnevezését kell „feketebors-kivonat maradéka”-ra cserélni.

               (6)

               Az 540/2011/EU rendelet mellékletét ezért ennek megfelelően módosítani kell.

               (7)

               A rendelet alkalmazását megelőzően megfelelő időt kell biztosítani arra, hogy a tagállamok, a bejelentők és a növényvédő szerek engedélyének jogosultjai felkészülhessenek a hatóanyag jóváhagyási feltételeinek módosításából fakadó követelmények teljesítésére.

               (8)

               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

         ELFOGADTA EZT A RENDELETET:
   1. cikk
   Az 540/2011/EU végrehajtási rendelet mellékletének A. része e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ez a rendelet 2012. szeptember 1-jétől alkalmazandó.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. április 27-én.

            a Bizottság részéről

            az elnök

         José Manuel BARROSO

      (1)  HL L 309., 2009.11.24., 1. o.

      (2)  HL L 344., 2008.12.20., 89. o.

      (3)  HL L 230., 1991.8.19., 1. o.

      (4)  HL L 379., 2004.12.24., 13. o.

      (5)  HL L 153., 2011.6.11., 1. o.

      (6)  Európai Élelmiszerbiztonsági Hatóság; Conclusion on the peer review of the pesticide risk assessment of the active substance blood meal. (A vérliszt hatóanyag esetében felmerülő kockázatok felméréséről szóló, peszticideket vizsgáló szakértői értékelésből levont következtetés.) EFSA Journal 2011; 9(10):2394. [36 o.]. doi:10.2903/j.efsa.2011.2396. Elérhető a következő weboldalon: www.efsa.europa.eu/efsajournal.htm.

      (7)  Európai Élelmiszerbiztonsági Hatóság; Conclusion on the peer review of the pesticide risk assessment of the active substance calcium carbide. (A kalcium-karbid hatóanyag esetében felmerülő kockázatok felméréséről szóló, peszticideket vizsgáló szakértői értékelésből levont következtetés.) EFSA Journal 2011; 9(10):2419. [48 o.]. doi:10.2903/j.efsa.2011.2419. Elérhető a következő weboldalon: www.efsa.europa.eu/efsajournal.htm.

      (8)  Európai Élelmiszerbiztonsági Hatóság; Conclusion on the peer review of the pesticide risk assessment of the active substance calcium carbonate. (A kalcium-karbonát hatóanyag esetében felmerülő kockázatok felméréséről szóló, peszticideket vizsgáló szakértői értékelésből levont következtetés.) EFSA Journal 2011; 9(7):2298. [28 o.]. doi:10.2903/j.efsa.2011.2298. Elérhető a következő weboldalon: www.efsa.europa.eu/efsajournal.htm.

      (9)  Európai Élelmiszerbiztonsági Hatóság; Conclusion on the peer review of the pesticide risk assessment of the active substance limestone. (A mészkő hatóanyag esetében felmerülő kockázatok felméréséről készült, peszticideket vizsgáló szakértői értékelésből levont következtetés.) EFSA Journal 2011; 9(7):2299. [33 o.]. doi:10.2903/j.efsa.2011.2299. Elérhető a következő weboldalon: www.efsa.europa.eu/efsajournal.htm.

      (10)  Európai Élelmiszerbiztonsági Hatóság; Conclusion on the peer review of the pesticide risk assessment of the active substance pepper dust extraction residue (A feketebors-kivonat maradéka hatóanyag esetében felmerülő kockázatok felméréséről szóló, peszticideket vizsgáló szakértői értékelésből levont következtetés). EFSA Journal 2011; 9(7):2285. [37 o.]. doi:10.2903/j.efsa.2011.2285. Elérhető a következő weboldalon: www.efsa.europa.eu/efsajournal.htm.

      (11)  Európai Élelmiszerbiztonsági Hatóság; Conclusion on the peer review of the pesticide risk assessment of the active substance quartz sand. (A kvarchomok hatóanyag esetében felmerülő kockázatok felméréséről készült, peszticideket vizsgáló szakértői értékelésből levont következtetés.) EFSA Journal 2011; 9(7):2300. [40 o.]. doi:10.2903/j.efsa.2011.2300. Elérhető a következő weboldalon: www.efsa.europa.eu/efsajournal.htm.

      MELLÉKLET
      Az 540/2011/EU végrehajtási rendelet mellékletének A. része az alábbiak szerint módosul:

                  (1)

                  A vérliszt hatóanyagra vonatkozó 222. sor helyébe a következő lép:

                              Közhasználatú név, Azonosító szám

                              IUPAC-név

                              Tisztaság

                              Jóváhagyás dátuma

                              Jóváhagyás lejárta

                              Különös rendelkezések

                              „vérliszt

                              CAS-szám: 90989-74-5
                              CIPAC-szám: 909

                              nincs adat

                              ≥ 990 g/kg.

                              2009. szeptember 1.

                              2019. augusztus 31.

                              A.   RÉSZ
                              Kizárólag riasztószerként engedélyezhető. A vérlisztnek meg kell felelnie az 1069/2009/EK rendeletnek (1) és a 142/2011/EU rendeletnek (2).
                              B.   RÉSZ
                              Vérlisztet tartalmazó növényvédő szerek növényegyedeken való közvetlen alkalmazásától különböző más felhasználások engedélyezése iránti kérelmek értékelésekor a tagállamoknak fokozott figyelmet kell fordítaniuk az 1107/2009/EK rendelet 4. cikkének (3) bekezdésében előírt kritériumokra, és gondoskodniuk kell arról, hogy az engedély megadása előtt minden szükséges adat és információ rendelkezésre álljon.
                              Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni az Élelmiszerlánc- és Állategészségügyi Állandó Bizottságban 2012. március 9-én véglegesített, a vérlisztről (SANCO/2604/2008) szóló módosított vizsgálati jelentésben és különösen annak I. és II. függelékében található megállapításokat.
                              A használati feltételek között adott esetben szerepelniük kell kockázatcsökkentő intézkedéseknek.
                              Ezen megerősítő információkat a technikai anyag specifikációiról a bejelentő benyújtja a tagállamok, a Bizottság és a Hatóság számára 2013. március 1-ig.

                  (2)

                  A kalcium-karbid hatóanyagra vonatkozó 223. sor helyébe a következő lép:

                              Közhasználatú név, Azonosító szám

                              IUPAC-név

                              Tisztaság

                              Jóváhagyás dátuma

                              Jóváhagyás lejárta

                              Különös rendelkezések

                              „kalcium-karbid

                              CAS-szám: 75-20-7
                              CIPAC-szám: 910

                              kalcium-acetilid

                              ≥ 765 g/kg
                              0,08 – 0,9 g/kg kalcium-foszfid tartalommal

                              2009. szeptember 1.

                              2019. augusztus 31.

                              A.   RÉSZ
                              Kizárólag riasztószerként engedélyezhető.
                              B.   RÉSZ
                              Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni az Élelmiszerlánc- és Állategészségügyi ÁllandóBizottságban 2012. március 9-én véglegesített, a kalcium-karbidról (SANCO/2605/2008) szóló módosított vizsgálati jelentésben és különösen annak I. és II. függelékében található megállapításokat.
                              A használati feltételek között adott esetben szerepelniük kell kockázatcsökkentő intézkedéseknek.”

                  (3)

                  A kalcium-karbonát hatóanyagra vonatkozó 224. sor helyébe a következő lép:

                              Közhasználatú név, Azonosító szám

                              IUPAC-név

                              Tisztaság

                              Jóváhagyás dátuma

                              Jóváhagyás lejárta

                              Különös rendelkezések

                              „kalcium-karbonát

                              CAS-szám: 471-34-1
                              CIPAC-szám: 843

                              kalcium-karbonát

                              ≥ 995 g/kg

                              2009. szeptember 1.

                              2019. augusztus 31.

                              A.   RÉSZ
                              Kizárólag riasztószerként engedélyezhető.
                              B.   RÉSZ
                              Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni az Élelmiszerlánc- és Állategészségügyi Állandó Bizottságban 2012. március 9-én véglegesített, a kalcium-karbonátról (SANCO/2606/2008) szóló módosított vizsgálati jelentésben és különösen annak I. és II. függelékében található megállapításokat.
                              A használati feltételek között adott esetben szerepelniük kell kockázatcsökkentő intézkedéseknek.
                              A bejelentő megerősítő információt nyújt be az alábbiakról:

                                          —

                                          további információk a technikai anyag specifikációjáról;

                                          —

                                          A reprezentatív formulációban lévő kalcium-karbonát, valamint a technikai anyag szennyeződésének megállapítására szolgáló analitikai módszerek.

                                    Ezeket az információkat 2013. március 1-jéig el kell juttatni a tagállamok, a Bizottság és a Hatóság részére.”

                  (4)

                  A mészkő hatóanyagra vonatkozó 237. sor helyébe a következő lép:

                              Közhasználatú név, Azonosító szám

                              IUPAC-név

                              Tisztaság

                              Jóváhagyás dátuma

                              Jóváhagyás lejárta

                              Különös rendelkezések

                              „mészkő

                              CAS-szám: 1317-65-3
                              CIPAC-szám: 852

                              kalcium-karbonát

                              ≥ 980 g/kg

                              2009. szeptember 1.

                              2019. augusztus 31.

                              A.   RÉSZ
                              Kizárólag riasztószerként engedélyezhető.
                              B.   RÉSZ
                              Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni az Élelmiszerlánc- és Állategészségügyi ÁllandóBizottságban 2012. március 9-én véglegesített, a mészkőről (SANCO/2618/2008) szóló módosított vizsgálati jelentésben és különösen annak I. és II. függelékében található megállapításokat.
                              A használati feltételek között adott esetben szerepelniük kell kockázatcsökkentő intézkedéseknek.”

                  (5)

                  A bors hatóanyagra vonatkozó 239. sor helyébe a következő lép:

                              Közhasználatú név, Azonosító szám

                              IUPAC-név

                              Tisztaság

                              Jóváhagyás dátuma

                              Jóváhagyás lejárta

                              Különös rendelkezések

                              „Feketebors-kivonat maradéka

                              CAS-szám: nincs
                              CIPAC-szám: nincs

                              gőzzel desztillált és oldószerrel kivont feketebors – Piper nigrum

                              kémiai anyagok bonyolult elegye, a markerként használt piperinből legalább 4 %-ot kell tartalmaznia.

                              2009. szeptember 1.

                              2019. augusztus 31.

                              A.   RÉSZ
                              Kizárólag riasztószerként engedélyezhető.
                              B.   RÉSZ
                              Feketebors-kivonat maradékát tartalmazó növényvédő szerek házikert területén való használatától különböző más felhasználások engedélyezése iránti kérelmek értékelésekor a tagállamoknak fokozott figyelmet kell fordítaniuk az 1107/2009/EK rendelet 4. cikkének (3) bekezdésében előírt kritériumokra, és gondoskodniuk kell arról, hogy az engedély megadása előtt minden szükséges adat és információ rendelkezésre álljon.
                              Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni az Élelmiszerlánc- és Állategészségügyi Állandó Bizottságban 2012. március 9-én véglegesített, a borsról (SANCO/2620/2008) szóló módosított vizsgálati jelentésben és különösen annak I. és II. függelékében található megállapításokat.
                              A használati feltételek között adott esetben szerepelniük kell kockázatcsökkentő intézkedéseknek.
                              Ezen információkat a bejelentő benyújtja a tagállamok, a Bizottság és a Hatóság számára 2013. március 1-ig.”

                  (6)

                  A kvarchomok hatóanyagra vonatkozó 247. sor helyébe a következő lép:

                              Közhasználatú név, Azonosító szám

                              IUPAC-név

                              Tisztaság

                              Jóváhagyás dátuma

                              Jóváhagyás lejárta

                              Különös rendelkezések

                              „kvarchomok

                              CAS-szám: 14808-60-7, 7637-86-9
                              CIPAC-szám: 855

                              kvarc, szilícium-dioxid

                              ≥ 915 g/kg
                              maximum 0,1 % kristályos szilikarészecskék (50 μm alatti átmérővel)

                              2009. szeptember 1.

                              2019. augusztus 31.

                              A.   RÉSZ
                              Kizárólag riasztószerként engedélyezhető.
                              B.   RÉSZ
                              Kvarchomokot tartalmazó növényvédő szerek erdészetben található fákon való használatától különböző más felhasználások engedélyezése iránti kérelmek értékelésekor a tagállamoknakfokozott figyelmet kell fordítaniuk az 1107/2009/EK rendelet 4. cikkének (3) bekezdésében előírt kritériumokra, és gondoskodniuk kell arról, hogy az engedély megadása előtt minden szükséges adat és információ rendelkezésre álljon.
                              A VI. mellékletben meghatározott egységes elvek érvényesítése érdekében figyelembe kell venni az Élelmiszerlánc- és Állategészségügyi Állandó Bizottság által véglegesített, a kvarchomokról (SANCO/2628/2008), szóló vizsgálati jelentésben és különösen annak I. és II. függelékében található megállapításokat.
                              A használati feltételek között adott esetben szerepelniük kell kockázatcsökkentő intézkedéseknek.”

         (1)  HL L 300., 2009.11.14., 1. o.

         (2)  HL L 54., 2011.2.26., 1. o.”


title: A Bizottság 589/2012/EU végrehajtási rendelete ( 2012. július 4. ) a fluxapiroxad hatóanyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyásáról, továbbá az 540/2011/EU bizottsági végrehajtási rendelet mellékletének módosításáról  EGT-vonatkozású szöveg

text:
               5.7.2012

               HU

               Az Európai Unió Hivatalos Lapja

               L 175/7

         A BIZOTTSÁG 589/2012/EU VÉGREHAJTÁSI RENDELETE
   (2012. július 4.)
   a fluxapiroxad hatóanyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyásáról, továbbá az 540/2011/EU bizottsági végrehajtási rendelet mellékletének módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelv hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 13. cikke (2) bekezdésére és 78. cikke (2) bekezdésére,
   mivel:

               (1)

               Az 1107/2009/EK rendelet 80. cikke (1) bekezdésének a) pontja szerint a 91/414/EGK tanácsi irányelvet (2) a jóváhagyás menetére és feltételrendszerére vonatkozóan továbbra is alkalmazni kell azon hatóanyagok esetében, amelyekről az említett irányelv 6. cikkének (3) bekezdésében foglaltak szerint 2011. június 14. előtt határozatot fogadtak el. A fluxapiroxad esetében az 1107/2009/EK rendelet 80. cikke (1) bekezdésének a) pontjában foglaltak a 2010/672/EU bizottsági határozattal (3) teljesülnek.

               (2)

               A 91/414/EGK irányelv 6. cikkének (2) bekezdésével összhangban 2009. december 11-én az Egyesült Királysághoz kérelem érkezett a BASF SE-től a fluxapiroxad hatóanyagnak a 91/414/EGK irányelv I. mellékletébe történő felvételére vonatkozóan. A 2010/672/EK határozat megerősítette, hogy a dosszié „teljes” abban az értelemben, hogy elvben megfelel a 91/414/EGK irányelv II. és III. mellékletében foglalt adat- és információszolgáltatási követelményeknek.

               (3)

               A kérelmező által javasolt felhasználási módok tekintetében e hatóanyagnak az emberek és az állatok egészségére, illetve a környezetre gyakorolt hatását a 91/414/EGK irányelv 6. cikke (2) és (4) bekezdésének rendelkezései szerint megvizsgálták. A kijelölt referens tagállam 2011. január 11-én a Bizottság elé terjesztette az értékelő jelentés tervezetét.

               (4)

               Az értékelő jelentés tervezetét a tagállamok és az Európai Élelmiszerbiztonsági Hatóság (a továbbiakban: Hatóság) szakmai vizsgálatnak vetették alá. A Hatóság 2011. december 16-án ismertette a Bizottsággal a fluxapiroxad hatóanyagú növényvédő szerek kockázatértékelésének szakmai vizsgálata alapján levont következtetéseit (4). Az értékelő jelentés tervezetét a Bizottság a tagállamokkal közösen az Élelmiszerlánc- és Állategészségügyi Állandó Bizottság keretében megvizsgálta, majd 2012. június 1-jén a fluxapiroxadról szóló bizottsági vizsgálati jelentés formájában véglegesítette.

               (5)

               A különböző vizsgálatok azt mutatták, hogy a fluxapiroxadot tartalmazó növényvédő szerek várhatóan általában megfelelnek a 91/414/EGK irányelv 5. cikke (1) bekezdésének a) és b) pontjában, valamint 5. cikke (3) bekezdésében megállapított követelményeknek, különösen a Bizottság felülvizsgálati jelentésében megvizsgált és részletezett alkalmazások tekintetében. Ezért a fluxapiroxad jóváhagyása indokolt.

               (6)

               Az 1107/2009/EK rendeletben előírt, a jóváhagyásból fakadó kötelezettségek sérelme nélkül, figyelemmel a 91/414/EGK rendelet hatályon kívül helyezése és az 1107/2009/EK rendelet hatálybalépése következtében előállott különleges helyzetre, az alábbiakat azonban be kell tartani: A jóváhagyást követően a tagállamok számára hat hónapot kell biztosítani a fluxapiroxadot tartalmazó növényvédő szerekre vonatkozó engedélyek felülvizsgálatára. Az engedélyeket a tagállamok szükség szerint módosítják, újakkal helyettesítik vagy visszavonják. A 91/414/EGK irányelvnek megfelelő, az egyes növényvédő szerek egyes felhasználási céljaira vonatkozó, teljes, aktualizált, III. melléklet szerinti dossziénak az egységes elvek szerint történő benyújtására és értékelésére e határidőtől eltérve hosszabb időt kell biztosítani.

               (7)

               A növényvédő szerek forgalomba hozataláról szóló 91/414/EGK tanácsi irányelv 8. cikkének (2) bekezdésében említett munkaprogram első szakaszának végrehajtására vonatkozó részletes szabályok megállapításáról szóló, 1992. december 11-i 3600/92/EGK bizottsági rendelet keretében értékelt hatóanyagoknak a 91/414/EGK irányelv (5) I. mellékletébe történő felvételével kapcsolatos tapasztalatok azt mutatják, hogy értelmezési nehézségek támadhatnak azzal kapcsolatban, hogy a már kiadott engedélyek jogosultjainak milyen kötelességei vannak az adatokhoz való hozzáférést illetően. A további nehézségek elkerülése végett ezért szükségesnek tűnik pontosítani a tagállamok kötelességeit, különösen azt, hogy ellenőrizniük kell, hogy az engedély jogosultja bizonyítottan hozzáfér-e az említett irányelv II. mellékletében leírt követelményeknek megfelelő dossziéhoz. E pontosítás azonban az említett irányelv I. mellékletét ez idáig módosító irányelvekhez, illetve a hatóanyagokat jóváhagyó rendeletekhez képest sem a tagállamokra, sem az engedélyek jogosultjaira nem ró új kötelezettségeket.

               (8)

               Az 1107/2009/EK rendelet 13. cikkének (4) bekezdése szerint az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról szóló, 2011. május 25-i 540/2011/EU bizottsági végrehajtási rendelet (6) mellékletét ennek megfelelően módosítani kell.

               (9)

               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

         ELFOGADTA EZT A RENDELETET:
   1. cikk
   Hatóanyag jóváhagyása
   Az I. mellékletben meghatározott fluxapiroxad hatóanyag az ugyanebben a mellékletben foglalt feltételekkel jóváhagyásra kerül.
   2. cikk
   Növényvédő szerek újraértékelése
   (1)   A tagállamok a fluxapiroxad hatóanyagú növényvédő szerekre kiadott engedélyeket az 1107/2009/EK irányelvnek megfelelően 2013. június 30-ig szükség szerint módosítják vagy visszavonják.
   Az említett időpontig különösen azt kell ellenőrizniük, hogy teljesülnek-e az e rendelet I. mellékletében meghatározott feltételek, az egyedi rendelkezéseket tartalmazó oszlopban foglaltak kivételével, és az engedély jogosultja rendelkezik-e a 91/414/EGK irányelv 13. cikke (1)–(4) bekezdésében, valamint az 1107/2009/EK rendelet 62. cikkében meghatározottakkal összhangban a 91/414/EK irányelv II. mellékletében foglalt követelményeknek megfelelő dossziéval, illetve ilyen dossziéhoz való hozzáféréssel.
   (2)   Az (1) bekezdéstől eltérően az olyan engedélyezett növényvédő szerek esetében, amelyek fluxapiroxadot tartalmaznak egyedüli hatóanyagként vagy több olyan hatóanyag egyikeként, amelyek mindegyike legkésőbb 2012. december 31-ig felkerült az 540/2012/EU végrehajtási rendelet mellékletében lévő jegyzékre, a tagállamok az 1107/2009/EK rendelet 29. cikkének (6) bekezdésében hivatkozott egységes elvek szerint a 91/414/EGK irányelv III. mellékletében meghatározott követelményeknek megfelelő dosszié alapján és az e rendelet I. mellékletének az egyedi rendelkezéseket tartalmazó oszlopában foglaltak figyelembevételével újból elvégzik a szer értékelését. Az említett értékelés alapján a tagállamok meghatározzák, hogy a szer megfelel-e az 1107/2009/EK rendelet 29. cikke (1) bekezdésében meghatározott feltételeknek.
   Ezt követően a tagállamok:

               a)

               a fluxapiroxadot egyedüli hatóanyagként tartalmazó szer esetében legkésőbb 2014. június 30-ig szükség szerint módosítják vagy visszavonják az engedélyt; vagy

               b)

               a fluxapiroxadot több hatóanyag egyikeként tartalmazó szer esetében 2014. június 30-ig, vagy ha a többi hatóanyagnak a 91/414/EGK irányelv I. mellékletébe történő felvételéről rendelkező adott jogszabályban későbbi időpont van megszabva a módosításra vagy visszavonásra, akkor az ott megjelölt határidőig szükség szerint módosítják vagy visszavonják az engedélyt.

         3. cikk
   Az 540/2011/EU végrehajtási rendelet módosítása
   Az 540/2011/EU végrehajtási rendelet melléklete e rendelet II. mellékletének megfelelően módosul.
   4. cikk
   Hatálybalépés és alkalmazás
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet 2013. január 1-jétől kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. július 4-én.

            a Bizottság részéről

            az elnök

         José Manuel BARROSO

      (1)  HL L 309., 2009.11.24., 1. o.

      (2)  HL L 230., 1991.8.19., 1. o.

      (3)  HL L 290., 2010.11.6., 51. o.

      (4)  The EFSA Journal (2012); 10(1):2522. Online elérhető a következő oldalon: www.efsa.europa.eu

      (5)  HL L 366., 1992.12.15., 10. o.

      (6)  HL L 153., 2011.6.11., 1. o.

      I. MELLÉKLET

                  Közhasználatú név, azonosító szám

                  IUPAC-név

                  Tisztaság (1)

                  Jóváhagyás dátuma

                  Jóváhagyás lejárta

                  Egyedi rendelkezések

                  Fluxapiroxad
                  CAS-szám: 907204-31-3
                  CIPAC-szám: 828

                  3-(difluorometil)-1-metil-N-(3′,4′,5′-trifluorobifenil-2-il)pirazol-4-karboxamid

                  ≥ 950 g/kg
                  A műszaki minőségű anyagban a toluolszennyeződés legfeljebb 1 g/kg lehet.

                  2013. január 1.

                  2022. december 31.

                  Az 1107/2009/EK rendelet 29. cikkének (6) bekezdésében említett egységes elvek érvényesítése érdekében figyelembe kell venni az Élelmiszerlánc- és Állategészségügyi Állandó Bizottságban 2012. június 1-jén véglegesített, a fluxapiroxadról szóló vizsgálati jelentésben és különösen annak I. és II. függelékében található megállapításokat.
                  Ebben az átfogó értékelésben a tagállamoknak fokozott figyelmet kell fordítaniuk a felszín alatti vizek védelmére, ha a hatóanyagot érzékeny talaj-, illetve éghajlati viszonyok között alkalmazzák.
                  A használati feltételek között indokolt esetben szerepelniük kell kockázatcsökkentő intézkedéseknek.
                  A megadott tisztaságérték kísérleti üzemben folyó gyártás alapján kapott érték. A vizsgálatot végző tagállam az 1107/2009/EK rendelet 38. cikkének megfelelően ismerteti a Bizottsággal az iparilag gyártott műszaki minőségű anyag specifikációját.

         (1)  További részletek a hatóanyag azonosításáról és specifikációjáról a vizsgálati jelentésben találhatók.

      II. MELLÉKLET
      Az 540/2011/EU végrehajtási rendelet mellékletének B. része a következő bejegyzéssel egészül ki:

                     Sorszám

                     Közhasználatú név, azonosító szám

                     IUPAC-név

                     Tisztaság (1)

                     Jóváhagyás dátuma

                     Jóváhagyás lejárta

                     Egyedi rendelkezések

                     „24

                     Fluxapiroxad
                     CAS-szám: 907204-31-3
                     CIPAC-szám: 828

                     3-(difluorometil)-1-metil-N-(3′,4′,5′-trifluorobifenil-2-il)pirazol-4-karboxamid

                     ≥ 950 g/kg
                     A műszaki minőségű anyagban a toluolszennyeződés legfeljebb 1 g/kg lehet.

                     2013. január 1.

                     2022. december 31.

                     Az 1107/2009/EK rendelet 29. cikkének (6) bekezdésében említett egységes elvek érvényesítése érdekében figyelembe kell venni az Élelmiszerlánc- és Állategészségügyi Állandó Bizottságban 2012. június 1-jén véglegesített, a fluxapiroxadról szóló vizsgálati jelentésben és különösen annak I. és II. függelékében található megállapításokat.
                     Ebben az átfogó értékelésben a tagállamoknak fokozott figyelmet kell fordítaniuk a felszín alatti vizek védelmére, ha a hatóanyagot érzékeny talaj-, illetve éghajlati viszonyok között alkalmazzák.
                     A használati feltételek között indokolt esetben szerepelniük kell kockázatcsökkentő intézkedéseknek.
                     A megadott tisztaságérték kísérleti üzemben folyó gyártás alapján kapott érték. A vizsgálatot végző tagállam az 1107/2009/EK rendelet 38. cikkének megfelelően ismerteti a Bizottsággal az iparilag gyártott műszaki minőségű anyag specifikációját.”

         (1)  További részletek a hatóanyag azonosításáról és specifikációjáról a vizsgálati jelentésben találhatók.


title: A Bizottság (EU) 2015/307 végrehajtási rendelete ( 2015. február 26. ) az 540/2011/EU végrehajtási rendeletnek a triklopir hatóanyag jóváhagyási feltételei tekintetében történő módosításáról  EGT-vonatkozású szöveg

text:
               27.2.2015

               HU

               Az Európai Unió Hivatalos Lapja

               L 56/6

         A BIZOTTSÁG (EU) 2015/307 VÉGREHAJTÁSI RENDELETE
   (2015. február 26.)
   az 540/2011/EU végrehajtási rendeletnek a triklopir hatóanyag jóváhagyási feltételei tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 21. cikke (3) bekezdésében említett második eshetőségre, valamint 78. cikkének (2) bekezdésére,
   mivel:

               (1)

               A 2006/74/EK bizottsági irányelv (2) a triklopirt mint hatóanyagot felvette a 91/414/EGK tanácsi irányelv (3) I. mellékletébe azzal a feltétellel, hogy az érintett tagállamok biztosítják, hogy a triklopirnak az említett mellékletbe történő felvételét kérelmező bejelentő további megerősítő információkat nyújtson be a madarakra és emlősökre jelentett akut és hosszú távú kockázatok értékeléséről, valamint a vízi szervezetekre jelentett, a 6-klór-2-piridinol metabolitból eredő expozíció miatti kockázatokról.

               (2)

               A 91/414/EGK irányelv I. mellékletében szereplő hatóanyagok az 1107/2009/EK rendelet értelmében jóváhagyott hatóanyagnak tekintendők, és az 540/2011/EU bizottsági végrehajtási rendelet (4) mellékletének A. részében fel vannak sorolva.

               (3)

               A bejelentő a meghatározott határidőn belül további információkat nyújtott be Írországnak, a referens tagállamnak, hogy megerősítse a madarakra, emlősökre és a vízi szervezetekre vonatkozó kockázatértékelést.

               (4)

               Írország elvégezte a bejelentő által szolgáltatott kiegészítő információk értékelését. Írország 2011. január 25-én és 2013. november 22-én az értékelő jelentéstervezethez fűzött két kiegészítés formájában benyújtotta értékelését a többi tagállamnak, a Bizottságnak és az Európai Élelmiszerbiztonsági Hatóságnak (a továbbiakban: Hatóság).

               (5)

               A Bizottság megállapította, hogy a bejelentő által szolgáltatott kiegészítő információ alapján a madarakra és emlősökre jelentett elfogadhatatlan kockázat csupán újabb korlátozások bevezetésével zárható ki.

               (6)

               A Bizottság felkérte a bejelentőt, hogy nyújtsa be a triklopirról szóló vizsgálati jelentéssel kapcsolatos észrevételeit.

               (7)

               A Bizottság úgy ítéli meg, hogy a kért további megerősítő információk benyújtása nem történt meg teljes körűen, és a madarakra és emlősökre jelentett elfogadhatatlan kockázatot csupán újabb korlátozások bevezetésével lehet kizárni.

               (8)

               Megerősítést nyert, hogy a triklopir az 1107/2009/EK rendelet értelmében jóváhagyott hatóanyagnak tekintendő. A madarak és emlősök expozíciójának lehető legkisebbre való csökkentése érdekében azonban – különösen felhasználásának korlátozása révén – módosítani kell e hatóanyag felhasználási feltételeit.

               (9)

               Az 540/2011/EU végrehajtási rendelet mellékletét ezért ennek megfelelően módosítani kell.

               (10)

               A tagállamok számára időt kell biztosítani a triklopirt tartalmazó növényvédő szerekre vonatkozó engedélyek módosítására vagy visszavonására.

               (11)

               Amennyiben a tagállamok az 1107/2009/EK rendelet 46. cikke értelmében türelmi időt biztosítanak a triklopirt tartalmazó növényvédő szerek tekintetében, ez az időszak e rendelet hatálybalépésétől számítva legfeljebb tizennyolc hónapig tarthat.

               (12)

               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

         ELFOGADTA EZT A RENDELETET:
   1. cikk
   Az 540/2011/EK rendelet módosítása
   Az 540/2011/EU végrehajtási rendelet mellékletének A. része az e rendelet mellékletében foglaltak szerint módosul.
   2. cikk
   Átmeneti intézkedések
   A tagállamok a triklopir hatóanyagú növényvédő szerekre érvényben lévő engedélyeket az 1107/2009/EK rendeletnek megfelelően 2015. szeptember 19-ig szükség szerint módosítják vagy visszavonják.
   3. cikk
   Türelmi idő
   A tagállamok által az 1107/2009/EK rendelet 46. cikke értelmében biztosított türelmi időnek a lehető legrövidebbnek kell lennie, és legkésőbb 2016. szeptember 19-én le kell járnia.
   4. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. február 26-án.

            a Bizottság részéről

            az elnök

         Jean-Claude JUNCKER

      (1)  HL L 309., 2009.11.24., 1. o.

      (2)  A Bizottság 2006. augusztus 21-i 2006/74/EK irányelve a 91/414/EGK tanácsi irányelvnek a diklórprop-P, a metkonazol, a pirimetanil és a triklopir hatóanyagként való felvételének céljából történő módosításáról (HL L 235., 2006.8.30., 17. o.).

      (3)  A Tanács 1991. július 15-i 91/414/EGK irányelve a növényvédő szerek forgalomba hozataláról (HL L 230., 1991.8.19., 1. o.).

      (4)  A Bizottság 2011. május 25-i 540/2011/EU végrehajtási rendelete az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).

      MELLÉKLET
      Az 540/2011/EU végrehajtási rendelet melléklete A. részének 136. sorában („Triklopir”) az „Egyedi rendelkezések” oszlopban lévő szöveg helyébe a következő szöveg lép:

         „A. RÉSZ
         Kizárólag gyomirtó szerként engedélyezhető. Kizárólag összesen legfeljebb évi 480 g hektáronkénti hatóanyag felhasználása engedélyezhető.
         B. RÉSZ
         Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni a Növények, Állatok, Élelmiszerek és Takarmányok Állandó Bizottságában 2014. december 12-én véglegesített, a triklopirról szóló vizsgálati jelentésben és különösen annak I. és II. függelékében található megállapításokat.
         Az átfogó értékelésben a tagállamoknak:

                     —

                     fokozott figyelmet kell fordítaniuk az érzékeny felszín alatti vizek védelmére. Adott esetben az engedély feltételei között szerepelniük kell kockázatcsökkentő intézkedéseknek, és ellenőrzési programokat kell indítani az érzékeny régiókban,

                     —

                     fokozott figyelmet kell fordítaniuk a szert kezelők biztonságára, és gondoskodniuk kell arról, hogy a felhasználás feltételei között szerepeljen a megfelelő egyéni védőeszköz alkalmazására vonatkozó követelmény,

                     —

                     fokozott figyelmet kell fordítaniuk a madarak, az emlősök, a vízi szervezetek és a nem célzott növények védelmére. Az engedély feltételei között adott esetben szerepelniük kell kockázatcsökkentő intézkedéseknek.”


title: A Bizottság 570/2013/EU végrehajtási rendelete ( 2013. június 17. ) a geraniol hatóanyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyásáról, továbbá az 540/2011/EU végrehajtási rendelet mellékletének módosításáról  EGT-vonatkozású szöveg

text:
               20.6.2013

               HU

               Az Európai Unió Hivatalos Lapja

               L 168/18

      A BIZOTTSÁG 570/2013/EU VÉGREHAJTÁSI RENDELETE

   (2013. június 17.)
   a geraniol hatóanyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyásáról, továbbá az 540/2011/EU végrehajtási rendelet mellékletének módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 13. cikke (2) bekezdésére és 78. cikke (2) bekezdésére,
   mivel:

               (1)

               Az 1107/2009/EK rendelet 80. cikke (1) bekezdésének a) pontja szerint a 91/414/EGK irányelvet (2) a jóváhagyási eljárás és feltételek tekintetében továbbra is alkalmazni kell azon hatóanyagokra, amelyekről az említett irányelv 6. cikkének (3) bekezdésében foglaltak szerint 2011. június 14. előtt határozatot fogadtak el. A geraniol esetében az 1107/2009/EK rendelet 80. cikke (1) bekezdésének a) pontjában foglaltak a 2011/266/EU bizottsági határozattal (3) teljesültek.

               (2)

               A 91/414/EGK irányelv 6. cikkének (2) bekezdésével összhangban 2008. március 7-én az Egyesült Királysághoz kérelem érkezett az Eden Research részvénytársaságtól a geraniol hatóanyagnak a 91/414/EGK irányelv I. mellékletébe történő felvételére vonatkozóan. A 2011/266/EU határozat megerősítette, hogy a dosszié hiánytalan abban az értelemben, hogy elvben megfelel a 91/414/EGK irányelv II. és III. mellékletében foglalt adat- és információszolgáltatási követelményeknek.

               (3)

               A kérelmező által javasolt felhasználási célok tekintetében e hatóanyagnak az emberek és az állatok egészségére, valamint a környezetre gyakorolt hatását a 91/414/EGK irányelv 6. cikke (2) és (4) bekezdésének rendelkezései szerint megvizsgálták. A kijelölt referens tagállam 2011. június 30-án a Bizottság elé terjesztette az értékelő jelentés tervezetét.

               (4)

               A tagállamok és az Európai Élelmiszerbiztonsági Hatóság (a továbbiakban: a Hatóság) megvizsgálták az értékelő jelentés tervezetét. A Hatóság 2012. október 15-én ismertette a Bizottsággal a geraniol hatóanyagú növényvédő szerek kockázatértékelésének szakmai vizsgálata alapján levont következtetését (4). Az értékelő jelentés tervezetét és a Hatóság következtetését a tagállamok és a Bizottság az Élelmiszerlánc- és Állategészségügyi Állandó Bizottság keretében közösen megvizsgálták, majd az értékelő jelentés tervezetét a geraniolról szóló bizottsági vizsgálati jelentés formájában 2013. május 17-én véglegesítették.

               (5)

               A különböző vizsgálatok azt mutatták, hogy a geraniolt tartalmazó növényvédő szerek várhatóan általában megfelelnek a 91/414/EGK irányelv 5. cikke (1) bekezdésének a) és b) pontjában, valamint 5. cikke (3) bekezdésében megállapított követelményeknek, különösen a Bizottság vizsgálati jelentésében megvizsgált és részletezett alkalmazások tekintetében. Ezért a geraniol jóváhagyása indokolt.

               (6)

               Az 1107/2009/EK rendelet 6. cikkével összefüggésben értelmezett 13. cikkének (2) bekezdése alapján, valamint a jelenlegi tudományos és műszaki ismeretek fényében azonban szükség van bizonyos feltételek és korlátozások előírására. Különösen további megerősítő információk kérése indokolt.

               (7)

               A jóváhagyás előtt megfelelő időt kell biztosítani arra, hogy a tagállamok és az érdekelt felek felkészülhessenek a hatóanyag jóváhagyásából fakadó új követelmények teljesítésére.

               (8)

               Ugyanakkor az 1107/2009/EK rendeletben előírt, a jóváhagyásból fakadó kötelezettségek sérelme nélkül, és figyelemmel a 91/414/EGK irányelvről az 1107/2009/EK rendeletre való áttérés következtében előállt különleges helyzetre, be kell tartani a következőket. A jóváhagyást követően a tagállamok számára hat hónapot kell biztosítani a geraniolt tartalmazó növényvédő szerekre vonatkozó engedélyek felülvizsgálatára. Az engedélyek a tagállamok által szükség szerint módosítandók, újakkal helyettesítendők vagy visszavonandók. A 91/414/EGK irányelvnek megfelelő, az egyes növényvédő szerek egyes felhasználási módjaira vonatkozó, teljes, aktualizált, III. melléklet szerinti dossziénak az egységes elvek szerint történő benyújtására és értékelésére az említett határidőtől eltérve hosszabb időt kell biztosítani.

               (9)

               A növényvédő szerek forgalomba hozataláról szóló 91/414/EGK tanácsi irányelv 8. cikkének (2) bekezdésében említett munkaprogram első szakaszának végrehajtására vonatkozó részletes szabályok megállapításáról szóló, 1992. december 11-i 3600/92/EGK bizottsági rendelet (5) keretében értékelt hatóanyagoknak a 91/414/EGK irányelv I. mellékletébe történő felvételével kapcsolatos tapasztalatok azt mutatják, hogy értelmezési nehézségek léphetnek fel a hatályos engedélyek jogosultjainak az adathozzáférésre vonatkozó kötelezettségei tekintetében. A további nehézségek elkerülése érdekében szükségesnek mutatkozik a tagállamok kötelezettségeinek egyértelműsítése, különösen azon kötelezettség vonatkozásában, amely szerint meggyőződnek arról, hogy az engedély jogosultja hozzáféréssel rendelkezik egy, az irányelv II. mellékletének megfelelő dossziéhoz. Ez az egyértelműsítés azonban az említett irányelv I. mellékletét azóta módosító irányelvekhez, illetve a hatóanyagokat jóváhagyó rendeletekhez képest nem ró új kötelezettségeket a tagállamokra és az engedélyek jogosultjaira.

               (10)

               Az 1107/2009/EK rendelet 13. cikkének (4) bekezdése szerint az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról szóló, 2011. május 25-i 540/2011/EU bizottsági végrehajtási rendelet (6) mellékletét ennek megfelelően módosítani kell.

               (11)

               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

         ELFOGADTA EZT A RENDELETET:
   1. cikk
   Hatóanyag jóváhagyása
   Az I. mellékletben meghatározott geraniol hatóanyag a szóban forgó mellékletben foglalt feltételekkel jóváhagyásra kerül.
   2. cikk
   Növényvédő szerek újraértékelése
   (1)   A tagállamok a geraniol hatóanyagú növényvédő szerekre kiadott engedélyeket az 1107/2009/EK irányelvnek megfelelően 2014. május 31-ig szükség szerint módosítják vagy visszavonják.
   Az említett időpontig különösen azt kell ellenőrizniük, hogy teljesülnek-e az e rendelet I. mellékletében meghatározott feltételek az egyedi rendelkezéseket tartalmazó oszlopban foglaltak kivételével, és az engedély jogosultja rendelkezik-e a 91/414/EGK irányelv 13. cikkének (1)–(4) bekezdésében, valamint az 1107/2009/EK rendelet 62. cikkében meghatározottakkal összhangban a 91/414/EGK irányelv II. mellékletében foglalt követelményeknek megfelelő dossziéval, illetve ilyen dossziéhoz való hozzáféréssel.
   (2)   Az (1) bekezdéstől eltérően az olyan engedélyezett növényvédő szerek esetében, amelyek geraniolt tartalmaznak egyedüli hatóanyagként vagy több olyan hatóanyag egyikeként, amelyek mindegyike legkésőbb 2013. november 30-ig felkerült az 540/2011/EU végrehajtási rendelet mellékletében lévő jegyzékre, a tagállamok az 1107/2009/EK rendelet 29. cikkének (6) bekezdésében említett egységes elvek szerint a 91/414/EGK irányelv III. mellékletében meghatározott követelményeknek megfelelő dosszié alapján és az e rendelet I. mellékletének az egyedi rendelkezéseket tartalmazó oszlopában foglaltak figyelembevételével újból elvégzik a szer értékelését. A szóban forgó értékelés alapján a tagállamok meghatározzák, hogy a szer megfelel-e az 1107/2009/EK rendelet 29. cikkének (1) bekezdésében meghatározott feltételeknek.
   Ezt követően a tagállamok:

               a)

               a geraniolt egyedüli hatóanyagként tartalmazó szer esetében legkésőbb 2015. május 31-ig szükség szerint módosítják vagy visszavonják az engedélyt; vagy

               b)

               a geraniolt több hatóanyag egyikeként tartalmazó szer esetében 2015. május 31-ig, vagy ha a többi hatóanyagnak a 91/414/EGK irányelv I. mellékletébe történő felvételéről vagy azok jóváhagyásáról rendelkező adott jogszabályban későbbi időpont van megszabva a módosításra vagy visszavonásra, akkor az ott megjelölt határidőig szükség szerint módosítják vagy visszavonják az engedélyt.

         3. cikk
   Az 540/2011/EU végrehajtási rendelet módosításai
   Az 540/2011/EU végrehajtási rendelet melléklete e rendelet II. mellékletének megfelelően módosul.
   4. cikk
   Hatálybalépés és alkalmazás
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet 2013. december 1-jétől kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. június 17-én.

            a Bizottság részéről

            az elnök

         José Manuel BARROSO

      (1)  HL L 309., 2009.11.24., 1. o.

      (2)  HL L 230., 1991.8.19., 1. o.

      (3)  HL L 114., 2011.5.4., 3. o.

      (4)  EFSA Journal (2012); 10(11):2915. Online elérhető a következő címen: www.efsa.europa.eu

      (5)  HL L 366., 1992.12.15., 10. o.

      (6)  HL L 153., 2011.6.11., 1. o.

      I. MELLÉKLET

                  Közhasználatú név, azonosító szám

                  IUPAC-név

                  Tisztaság (1)

                  Jóváhagyás dátuma

                  Jóváhagyás lejárta

                  Egyedi rendelkezések

                  Geraniol CAS-szám: 106-24-1
                  CIPAC-szám: 968

                     (E) 3,7-dimetil-2,6-oktadién-1-ol;

                  ≥ 980 g/kg

                  2013. december 1.

                  2023. november 30.

                  Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni az Élelmiszerlánc- és Állategészségügyi Állandó Bizottságban 2013. május 17-én véglegesített, a geraniolról szóló vizsgálati jelentésben és különösen annak I. és II. függelékében található megállapításokat.
                  Az átfogó értékelésben a tagállamoknak fokozott figyelmet kell fordítaniuk a következőkre:

                              —

                              a szerrel foglalkozók, a dolgozók, az alkalmazási környezetében tartózkodók és a helyi lakosok védelme; gondoskodni kell arról, hogy – amennyiben arra szükség van – a felhasználás feltételei között szerepeljen a megfelelő egyéni védőfelszerelés használata;

                              —

                              a felszín alatti vizek védelme, ha az anyagot érzékeny talajú és/vagy érzékeny éghajlati adottságú régiókban alkalmazzák;

                              —

                              a vízi szervezeteket érintő kockázatok;

                              —

                              a madarakat és emlősöket érintő kockázatok.

                        Az alkalmazás feltételei között szükség esetén kockázatcsökkentő intézkedéseknek is szerepelniük kell.
                  A kérelmezőnek megerősítő információkat kell benyújtania az alábbiakról:

                              a)

                              a természetben előforduló geraniolnak való kitettséggel és a növényvédő szerként felhasznált geraniolnak való kitettséggel kapcsolatos összehasonlító adatok. Ezen adatoknak magukban kell foglalniuk mind az emberekre, mind pedig a madarakra, emlősökre és vízi szervezetekre gyakorolt hatásra vonatkozó információkat;

                              b)

                              a felszín alatti vizek kitettsége.

                        Ezen információkat a kérelmezőnek 2015. november 30-ig kell benyújtania a Bizottságnak, a tagállamoknak és a Hatóságnak.

         (1)  A hatóanyag pontos azonosítása és részletes specifikációja a vizsgálati jelentésben található.

      II. MELLÉKLET
      Az 540/2011/EU végrehajtási rendelet mellékletének B. része a következő bejegyzéssel egészül ki:

                     Sorszám

                     Közhasználatú név, azonosító számok

                     IUPAC-név

                     Tisztaság (1)

                     Jóváhagyás dátuma

                     Jóváhagyás lejárta

                     Egyedi rendelkezések

                     „46

                     Geraniol CAS-szám: 106-24-1
                     CIPAC-szám: 968

                        (E) 3,7-dimetil-2,6-oktadién-1-ol;

                     ≥ 980 g/kg

                     2013. december 1.

                     2023. november 30.

                     Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni az Élelmiszerlánc- és Állategészségügyi Állandó Bizottságban 2013. május 17-én véglegesített, a geraniolról szóló vizsgálati jelentésben és különösen annak I. és II. függelékében található megállapításokat.
                     Az átfogó értékelésben a tagállamoknak fokozott figyelmet kell fordítaniuk a következőkre:

                                 —

                                 a szerrel foglalkozók, a dolgozók, az alkalmazási környezetében tartózkodók és a helyi lakosok védelme; gondoskodni kell arról, hogy – amennyiben arra szükség van – a felhasználás feltételei között szerepeljen a megfelelő egyéni védőfelszerelés használata;

                                 —

                                 a felszín alatti vizek védelme, ha az anyagot érzékeny talajú és/vagy érzékeny éghajlati adottságú régiókban alkalmazzák;

                                 —

                                 a vízi szervezeteket érintő kockázatok;

                                 —

                                 a madarakat és emlősöket érintő kockázatok.

                           Az alkalmazás feltételei között szükség esetén kockázatcsökkentő intézkedéseknek is szerepelniük kell.
                     A kérelmezőnek megerősítő információkat kell benyújtania az alábbiakról:

                                 a)

                                 a természetben előforduló geraniolnak való kitettséggel és a növényvédő szerként felhasznált geraniolnak való kitettséggel kapcsolatos összehasonlító adatok. Ezen adatoknak magukban kell foglalniuk mind az emberekre, mind pedig a madarakra, emlősökre és vízi szervezetekre gyakorolt hatásra vonatkozó információkat;

                                 b)

                                 a felszín alatti vizek kitettsége.

                           Ezen információkat a kérelmezőnek 2015. november 30-ig kell benyújtania a Bizottságnak, a tagállamoknak és a Hatóságnak.

         (1)  A hatóanyag pontos azonosítása és részletes specifikációja a vizsgálati jelentésben található.”


title: A Bizottság 1089/2013/EU végrehajtási rendelete ( 2013. november 4. ) az 540/2011/EU végrehajtási rendeletnek a kovaföld (diatomaföld) hatóanyag jóváhagyási feltételei tekintetében történő módosításáról  EGT-vonatkozású szöveg

text:
               5.11.2013

               HU

               Az Európai Unió Hivatalos Lapja

               L 293/31

         A BIZOTTSÁG 1089/2013/EU VÉGREHAJTÁSI RENDELETE
   (2013. november 4.)
   az 540/2011/EU végrehajtási rendeletnek a kovaföld (diatomaföld) hatóanyag jóváhagyási feltételei tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 13. cikke (2) bekezdése c) pontjára és 78. cikke (2) bekezdésére,
   mivel:

               (1)

               A kovaföld (diatomaföld) hatóanyagot a 2229/2004/EK bizottsági rendelet (2) 24b. cikkében előírt eljárás szerint a 2008/127/EK bizottsági irányelvvel (3) felvették a 91/414/EGK tanácsi irányelv (4) I. mellékletébe. Mióta a 91/414/EGK irányelvet felváltotta az 1107/2009/EK rendelet, ez az anyag az említett rendelet értelmében jóváhagyott hatóanyagnak tekintendő, és az 540/2011/EU bizottsági végrehajtási rendelet (5) mellékletének A. részében szerepel.

               (2)

               A 2229/2004/EK rendelet 25a. cikkének megfelelően az Európai Élelmiszerbiztonsági Hatóság (a továbbiakban: Hatóság) 2012. június 22-én benyújtotta a Bizottságnak a kovaföldre (diatomaföld) vonatkozó felülvizsgálati jelentéstervezetről kialakított véleményét. A Hatóság a kovaföldre (diatomaföld) vonatkozó véleményét ismertette a bejelentővel is. A Bizottság felkérte a bejelentőt, hogy nyújtsa be a kovaföldre (diatomaföld) vonatkozó felülvizsgálati jelentés tervezetével kapcsolatos észrevételeit. A vizsgálati jelentés tervezetét és a Hatóság véleményét a Bizottság az Élelmiszerlánc- és Állategészségügyi Állandó Bizottság keretében a tagállamokkal együtt megvizsgálta, majd a vizsgálati jelentés tervezetét 2013. október 3-án a kovaföldről (diatomaföld) szóló bizottsági felülvizsgálati jelentés formájában véglegesítette.

               (3)

               Megerősítést nyert, hogy a kovaföld (diatomaföld) hatóanyag az 1107/2009/EK rendelet értelmében jóváhagyottnak tekintendő.

               (4)

               Az 1107/2009/EK rendelet 6. cikkével összefüggésben értelmezett 13. cikkének (2) bekezdése alapján, valamint a jelenleg rendelkezésre álló tudományos és műszaki ismeretek fényében módosítani kell a jóváhagyási feltételeket. Különösen további megerősítő információkat indokolt kérni.

               (5)

               Az 540/2011/EU végrehajtási rendelet mellékletét ezért ennek megfelelően módosítani kell.

               (6)

               A tagállamoknak elegendő időt kell hagyni arra, hogy módosíthassák vagy visszavonhassák a kovaföldet (diatomaföld) tartalmazó növényvédő szerekre megadott engedélyeket.

               (7)

               Azon, kovaföldet (diatomaföld) tartalmazó növényvédő szerek esetében, amelyeknél a tagállamok az 1107/2009/EK rendelet 46. cikkének megfelelően türelmi időt adnak, ez az időszak nem haladhatja meg a rendelet hatálybalépésétől számított tizennyolc hónapot.

               (8)

               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

         ELFOGADTA EZT A RENDELETET:
   1. cikk
   Az 540/2011/EU végrehajtási rendelet módosítása
   Az 540/2011/EU végrehajtási rendelet mellékletének A. része az e rendelet mellékletében foglaltak szerint módosul.
   2. cikk
   Átmeneti intézkedések
   A tagállamok a kovaföld (diatomaföld) hatóanyagú növényvédő szerekre kiadott engedélyeket az 1107/2009/EK rendeletnek megfelelően 2014. május 25-ig szükség szerint módosítják vagy visszavonják.
   3. cikk
   Türelmi idő
   A tagállamok által az 1107/2009/EK rendelet 46. cikkének megfelelően megállapított türelmi idő a lehető legrövidebb, és legkésőbb 2015. május 25-én lejár.
   4. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. november 4-én.

            a Bizottság részéről

            az elnök

         José Manuel BARROSO

      (1)  HL L 309., 2009.11.24., 1. o.

      (2)  A Tanács 1991. július 15-i 91/414/EGK irányelve a növényvédő szerek forgalomba hozataláról (HL L 230., 1991.8.19., 1. o.).

      (3)  A Bizottság 2008. december 18-i 2008/127/EK irányelve a 91/414/EGK tanácsi irányelv egyes hatóanyagok felvétele céljából történő módosításáról (HL L 344., 2008.12.20., 89. o.).

      (4)  A Bizottság 2004. december 3-i 2229/2004/EK rendelete a 91/414/EGK tanácsi irányelv 8. cikkének (2) bekezdésében említett munkaprogram negyedik szakasza végrehajtásának további részletes szabályairól (HL L 379., 2004.12.24., 13. o.).

      (5)  A Bizottság 2011. május 25-i 540/2011/EU végrehajtási rendelete az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).

      MELLÉKLET
      Az 540/2011/EU végrehajtási rendelet A. részében a kovaföldről (diatomaföld) szóló 236. sor helyébe a következő szöveg lép:

                     Sorszám

                     Közhasználatú név, azonosító szám

                     IUPAC-név

                     Tisztaság

                     Jóváhagyás dátuma

                     Jóváhagyás lejárta

                     Egyedi rendelkezések

                     „236

                     Kovaföld (diatomaföld)
                     CAS-szám: 61790-53-2
                     CIPAC-szám: 647

                     kovaföld (nem IUPAC-név)
                     diatomaföld
                     amorf szilícium-dioxid
                     szilika
                     diatomit

                     A terméket 100 %-ban diatomaföld alkotja.
                     Maximum 0,1 % kristályos szilikarészecskék 50 μm alatti átmérővel

                     2009. szeptember 1.

                     2019. augusztus 31.

                     A.   RÉSZ
                     Kizárólag rovarirtó vagy atkaölő szerként történő, hivatásos felhasználók általi beltéri használata engedélyezhető.
                     B.   RÉSZ
                     Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni az Élelmiszerlánc- és Állategészségügyi Állandó Bizottságban 2013. október 3-án véglegesített, a kovaföldről (diatomaföld) szóló vizsgálati jelentésben (SANCO/2617/2008) és különösen annak I. és II. függelékében található megállapításokat.
                     Az átfogó értékelésben a tagállamoknak fokozott figyelmet kell fordítaniuk a szert kezelők és más dolgozók biztonságára. A használati feltételek között szerepelnie kell megfelelő egyéni védőfelszerelés és légzésvédelmi eszközök használatának. Szükség esetén a használati feltételekben elő kell íni, hogy dolgozók a termékkel kapcsolatos kockázatoknak megfelelő ideig nem tartózkodhatnak annak közelében.
                     Az érintett tagállamok gondoskodnak arról, hogy a kovaföld (diatomaföld) foglalkozási határértékeinek megerősítése érdekében a bejelentők 2015. november 25-ig benyújtják a Bizottságnak, a tagállamoknak és a Hatóságnak az inhalációs toxicitással kapcsolatos információkat.”


title: A Bizottság (EU) 2015/1044 végrehajtási rendelete (2015. június 30.) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               1.7.2015

               HU

               Az Európai Unió Hivatalos Lapja

               L 167/67

         A BIZOTTSÁG (EU) 2015/1044 VÉGREHAJTÁSI RENDELETE
   (2015. június 30.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról, és a 922/72/EGK, a 234/79/EK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2) és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. június 30-án.

            a Bizottság részéről,

            az elnök nevében,

         Jerzy PLEWA

            mezőgazdasági és vidékfejlesztési főigazgató

      (1)  HL L 347., 2013.12.20., 671. o.

      (2)  HL L 157., 2011.6.15., 1. o.

      MELLÉKLET

         Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  AL

                  32,3

                  MA

                  147,7

                  MK

                  63,5

                  ZZ

                  81,2

                  0707 00 05

                  TR

                  106,1

                  ZZ

                  106,1

                  0709 93 10

                  TR

                  122,9

                  ZZ

                  122,6

                  0805 50 10

                  AR

                  115,4

                  BO

                  144,3

                  TR

                  102,0

                  UY

                  130,0

                  ZA

                  136,5

                  ZZ

                  125,6

                  0808 10 80

                  AR

                  86,7

                  BR

                  101,6

                  CL

                  126,4

                  NZ

                  149,4

                  US

                  109,6

                  ZA

                  125,2

                  ZZ

                  116,5

                  0809 10 00

                  IL

                  315,1

                  TR

                  253,8

                  ZZ

                  284,5

                  0809 29 00

                  TR

                  321,9

                  US

                  581,4

                  ZZ

                  451,7

                  0809 40 05

                  IL

                  221,0

                  ZZ

                  221,0

         (1)  Az országoknak a Közösség harmadik országokkal folytatott külkereskedelmére vonatkozó statisztikáról szóló 471/2009/EK európai parlamenti és tanácsi rendeletnek az országok és területek nómenklatúrájának frissítése tekintetében történő végrehajtásáról szóló, 2012. november 27-i 1106/2012/EU bizottsági rendeletben (HL L 328., 2012.11.28., 7. o.) meghatározott nómenklatúrája szerint. A „ZZ” jelentése „egyéb származás”.


title: A Bizottság 914/2011/EU végrehajtási rendelete ( 2011. szeptember 13. ) az emberi fogyasztásra szánt nyers tej és tejtermékek Európai Unióba történő beléptetésére vonatkozó állat-egészségügyi és közegészségügyi feltételek, illetve a szükséges állat-egészségügyi bizonyítvány megállapításáról szóló 605/2010/EU rendelet módosításáról  EGT-vonatkozású szöveg

text:
               14.9.2011

               HU

               Az Európai Unió Hivatalos Lapja

               L 237/1

         A BIZOTTSÁG 914/2011/EU VÉGREHAJTÁSI RENDELETE
   (2011. szeptember 13.)
   az emberi fogyasztásra szánt nyers tej és tejtermékek Európai Unióba történő beléptetésére vonatkozó állat-egészségügyi és közegészségügyi feltételek, illetve a szükséges állat-egészségügyi bizonyítvány megállapításáról szóló 605/2010/EU rendelet módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az emberi fogyasztásra szánt állati eredetű termékek termelésére, feldolgozására, forgalmazására és behozatalára irányadó állat-egészségügyi szabályok megállapításáról szóló, 2002. december 16-i 2002/99/EK tanácsi irányelvre (1) és különösen annak 9. cikke (4) bekezdése bevezető mondatára és b) pontjára,
   mivel:

               (1)

               Az emberi fogyasztásra szánt nyers tej és tejtermékek Európai Unióba történő beléptetésére vonatkozó állat-egészségügyi és közegészségügyi feltételek, illetve a szükséges állat-egészségügyi bizonyítvány megállapításáról szóló, 2010. július 2-i 605/2010/EU rendelet (2) előírja, hogy az emberi fogyasztásra szánt nyers tej és tejtermékek Európai Unióba történő behozatalra engedélyezett szállítmányait olyan egészségügyi bizonyítvány kíséri, amelyet a II. melléklet 2. részében az érintett árura meghatározott mintával összhangban állítottak össze (a továbbiakban: egészségügyi bizonyítványminta).

               (2)

               Tisztázandó ugyanakkor, hogy az e rendeletben előírt egészségügyi bizonyítványminta más uniós jogi aktusban, illetve az Uniónak a harmadik országokkal kötött megállapodásaiban megállapított, a bizonyítvánnyal kapcsolatos egyedi követelmények sérelme nélkül alkalmazandó.

               (3)

               Az egészségügyi bizonyítványminta megadja a 605/2010/EU rendeletben szereplő áruk árukódját a Vámigazgatások Világszervezete által fenntartott, vámtarifa-nómeklatúrát tartalmazó Harmonizált Áruleíró és Kódrendszer (a továbbiakban: HR-kódok) alapján.

               (4)

               A 605/2010/EU rendelet hatálya alá tartozó egyes tejtermékek nem tartoznak az egészségügyi bizonyítványmintában említett egyik árukód alá sem. Ezen termékeknek az egészségügyi bizonyítványmintában való pontosabb beazonosítása érdekében módosítani kell a mintákat, és azokat – különösen a 3501 és 3502 HR-kódok (kazein, kazeinátok és albuminok) tekintetében – ki kell egészíteni a hiányzó HR-kódokkal.

               (5)

               Ezen kívül egyértelművé kell tenni az egészségügyi bizonyítványmintákban, hogy az antibiotikumok maradékanyagaira, a szennyező anyagokra és a növényvédő szerek maradékanyagaira vonatkozó követelmények csak olyan hivatalos monitoringprogramok eredményén alapulhatnak, amelyek legalább egyenértékűek az uniós szabályozásban előírtakkal.

               (6)

               Az uniós szabályozás egyértelműségének és átláthatóságának érdekében az egészségügyi bizonyítványminták helyett az e rendelet mellékletében szereplő egészségügyi bizonyítványmintákat kell használni.

               (7)

               Ezért a 605/2010/EU rendeletet ennek megfelelően módosítani kell.

               (8)

               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

         ELFOGADTA EZT A RENDELETET:
   1. cikk
   A 605/2010/EU rendelet a következőképpen módosul:

               (1)

               Az 1. cikk a következő (2) bekezdéssel egészül ki:
               „E rendelet más uniós jogi aktusban, illetve az Uniónak a harmadik országokkal kötött megállapodásában megállapított, a bizonyítvánnyal kapcsolatos egyedi követelmények sérelme nélkül alkalmazandó.”

               (2)

               A II. melléklet e rendelet mellékletének megfelelően módosul.

         2. cikk
   A 2011. november 30-ig tartó átmeneti időszakban a nyers tej és tejtermékek azon szállítmányai, amelyek tekintetében a vonatkozó egészségügyi bizonyítványokat e rendelet hatálybalépése előtt, a 605/2010/EU rendeletnek megfelelően állították ki, továbbra is beléphetnek az Unióba.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. szeptember 13-án.

            a Bizottság részéről

            az elnök

         José Manuel BARROSO

      (1)  HL L 18., 2003.1.23., 11. o.

      (2)  HL L 175., 2010.7.10., 1. o.

      MELLÉKLET
      A 605/2010/EU rendelet II. melléklete 2. és 3. része helyébe a következő szöveg lép:

         „2. RÉSZ

               Milk-RM minta

            Egészségügyi bizonyítvány a 605/2010/EU rendelet I. mellékletének A. oszlopában engedélyezett harmadik országokból vagy azok valamely részéből származó nyers tejre, amelyet, mielőtt emberi fogyasztásra használnának, az Európai Unióban további feldolgozásra szánnak

               Milk-RMP minta

            Egészségügyi bizonyítvány a 605/2010/EU rendelet I. mellékletének A. oszlopában engedélyezett harmadik országokból vagy azok valamely részéből származó nyers tejből készült, emberi fogyasztásra szánt tejtermékekre, amelyeket az Európai Unióba történő behozatalra szánnak

               Milk-HTB minta

            Egészségügyi bizonyítvány a 605/2010/EU rendelet I. mellékletének B. oszlopában engedélyezett harmadik országokból vagy azok valamely részéből származó, tehén, juh, kecske és bivaly tejéből készült, emberi fogyasztásra szánt tejtermékekre, amelyeket az Európai Unióba történő behozatalra szánnak

               Milk-HTC minta

            Egészségügyi bizonyítvány a 605/2010/EU rendelet I. mellékletének C. oszlopában engedélyezett harmadik országokból vagy azok valamely részéből származó, emberi fogyasztásra szánt tejtermékekre, amelyeket az Európai Unióba történő behozatalra szánnak

         3. RÉSZ

               Milk-T/S minta

            Állat-egészségügyi bizonyítvány az emberi fogyasztásra szánt nyers tejre és tejtermékekre, amelyeket [az Európai Unión átszállítanak]/[az Európai Unióban tárolnak](1) (2)


title: A Bizottság 1136/2013/EU végrehajtási rendelete ( 2013. november 12. ) az 540/2011/EU bizottsági végrehajtási rendeletnek a klotianidin, a dimoxistrobin, az oxamil és a petoxamid hatóanyagok jóváhagyási időtartamának meghosszabbítása tekintetében történő módosításáról  EGT-vonatkozású szöveg

text:
               13.11.2013

               HU

               Az Európai Unió Hivatalos Lapja

               L 302/34

         A BIZOTTSÁG 1136/2013/EU VÉGREHAJTÁSI RENDELETE
   (2013. november 12.)
   az 540/2011/EU bizottsági végrehajtási rendeletnek a klotianidin, a dimoxistrobin, az oxamil és a petoxamid hatóanyagok jóváhagyási időtartamának meghosszabbítása tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 17. cikke első bekezdésére,
   mivel:

               (1)

               Az 540/2011/EU bizottsági végrehajtási rendelet (2) mellékletének A. része meghatározza az 1107/2009/EK rendelet szerint jóváhagyottnak tekintendő hatóanyagokat.

               (2)

               A klotianidin, a dimoxistrobin, az oxamil és a petoxamid hatóanyagok jóváhagyása 2016. július 31. és 2016. szeptember 30. között lejár. E hatóanyagok jóváhagyásának meghosszabbítására kérelmeket nyújtottak be. Mivel e hatóanyagok tekintetében a 844/2012/EU bizottsági végrehajtási rendeletben (3) megállapított követelmények alkalmazandók, a kérelmezőknek biztosítani kell az említett rendeletben meghatározott, a jóváhagyás meghosszabbítására irányuló eljárás érdekében szükséges időt. Következésképpen valószínű, hogy e hatóanyagok engedélyei a meghosszabbításukra vonatkozó határozat meghozatala előtt lejárnak. Szükség van ezért ezen jóváhagyási időszakok meghosszabbítására.

               (3)

               Az 540/2011/EU végrehajtási rendeletet ezért ennek megfelelően módosítani kell.

               (4)

               Tekintettel az 1107/2009/EK rendelet 17. cikke első bekezdésének céljára, azokban az esetekben, amikor legkésőbb az e rendelet mellékletében meghatározott lejárati időpont előtt harminc hónappal nem nyújtanak be a 844/2012/EU végrehajtási rendeletnek megfelelő kiegészítő dokumentációt, a Bizottság a lejárat időpontjaként vagy az e rendelet hatálybalépése előtt érvényben lévő időpontot, vagy az ezt követő legkorábbi időpontot határozza meg.

               (5)

               Tekintettel az 1107/2009/EK rendelet 17. cikkének első bekezdésében foglalt célra, azokban az esetekben, amikor a Bizottság olyan rendeletet fogad el, amelynek értelmében az e rendelet mellékletében említett valamely hatóanyag jóváhagyása a jóváhagyás feltételeinek nem teljesülése miatt nem hosszabbítható meg, a Bizottság a lejárat időpontjaként vagy az e rendelet hatálybalépése előtt érvényben lévő időpontot, vagy azon rendelet hatálybalépésének időpontját határozza meg, amelynek értelmében a hatóanyag jóváhagyása nem hosszabbítható meg – attól függően, hogy melyik időpont a későbbi.

               (6)

               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

         ELFOGADTA EZT A RENDELETET:
   1. cikk
   Az 540/2011/EU végrehajtási rendelet mellékletének A. része az e rendelet mellékletében foglaltak szerint módosul.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. november 12-én.

            a Bizottság részéről

            az elnök

         José Manuel BARROSO

      (1)  HL L 309., 2009.11.24., 1. o.

      (2)  A Bizottság 2011. május 25-i 540/2011/EU végrehajtási rendelete az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).

      (3)  A Bizottság 2012. szeptember 18-i 844/2012/EU végrehajtási rendelete a hatóanyagok jóváhagyásának meghosszabbítására vonatkozó eljárás végrehajtásához szükséges rendelkezéseknek a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti megállapításáról (HL L 252., 2012.9.19., 26. o.).

      MELLÉKLET
      Az 540/2011/EU végrehajtási rendelet mellékletének A. része a következőképpen módosul:

                  1.

                  A 116. sor („oxamil”) hatodik oszlopában („Jóváhagyás lejárta”) 2016. július 31. helyébe 2018. január 31. lép.

                  2.

                  A 121. sor („klotianidin”) hatodik oszlopában („Jóváhagyás lejárta”) 2016. július 31. helyébe 2018. január 31. lép.

                  3.

                  A 122. sor („petoxamid”) hatodik oszlopában („Jóváhagyás lejárta”) 2016. július 31. helyébe 2018. január 31. lép.

                  4.

                  A 128. sor („dimoxistrobin”) hatodik oszlopában („Jóváhagyás lejárta”) 2016. szeptember 30. helyébe 2018. január 31. lép.